钦定古今图书集成/理学汇编/文学典/第241卷 > 《新乐府序》白居易
## 钦定古今图书集成/理学汇编/文学典/第241卷 > 《新乐府序》白居易

《序》曰：“凡九千二百五十二言，断为五十篇。篇无定句，
句无定字，系于意，不系于文。首句标其目，卒章显其
志，《诗》三百之义也。其辞质而经，欲见之者易喻也。其
言直而切，欲闻之者深诫也。其事核而实，使采之者
传信也。其体顺而肆，可以播于乐章歌曲也。总而言
之，为君为臣为民为物为事而作，不为文而作也。”